Държавен вестник, бр. 101, 2024 г., стр. 33

БРОЙ  101	
Д Ъ Р Ж А В Е Н  В Е С Т Н И К 	
СТР.  33   
Комисията се назначава най-късно до 7 дни 
от изтичането на крайния срок за подаване 
на проекти.
Чл. 12. (1) Изпълнителният директор наз­
начава със заповед оценителна комисия, 
която да разгледа подадените формуляри и 
документи към тях и да извърши оценяване 
и класиране на подадените проекти. Съста­
вът на оценителната комисия се одобрява от 
управителния съвет.
(2) Комисията по ал. 1 е съставена от:
1. председател;
2. секретар (секретари) без право на глас;
3. необходимия брой членове, които са не 
по-малко от двама;
4. резервни членове, които са не по-малко 
от двама.
(3) Секретарят на оценителната комисия 
е представител на Фонда.
(4) Председателят на оценителната коми­
сия ръководи организационно и методически 
работата є, координира процеса на оценка и 
осигурява безпристрастност на процеса.
(5) Секретарят подпомага председателя в 
дейността му, изпълнява всички администра­
тивни дейности, свързани с оценителния про­
цес, и отговаря за техническата обезпеченост 
на дейността на комисията.
Чл. 13. (1) Председателят и членовете на 
оценителната комисия са творци и експерти в 
съответното културно направление, включени 
в списъците на оценителите за съответната 
област на културата.
(2) Изпълнителният директор сключва до­
говори с членовете на оценителната комисия.
(3) Фондът провежда обучение на членовете 
на оценителната комисия при назначаването 
им.
Чл. 14. (1) Член на оценителна комисия се 
освобождава предсрочно:
1. по негово писмено заявление; 
2. при обективна невъзможност да изпълня­
ва задълженията си поради болест или друга 
обективна причина;
3. при констатирани две отсъствия от за­
седания на комисията;
4. при нарушаване на разпоредбите на тази 
наредба и други актове, свързани с дейността 
на Фонда;
5. при установяване на конфликт на инте­
реси в работата му.
(2) Решението за освобождаване се взема 
от управителния съвет по предложение на 
изпълнителния директор. Изпълнителният 
директор предлага за одобрение от управител­
ния съвет нов член за състава на комисията.
Чл. 15. (1) Членовете на техническата 
комисия, председателят, секретарят и члено­
вете на оценителната комисия, които не са 
в трудови или служебни правоотношения с 
Фонда или с Министерството на културата, 
получават възнаграждение, определено в до­
говора, сключен с изпълнителния директор.
(2) Лицата по ал. 1 са длъжни:
1. да изпълняват задълженията си добро­
съвестно, обективно и безпристрастно;
2. да пазят в тайна обстоятелствата, които 
са узнали във връзка със своята работа в ко­
мисията, като не предоставят на трети лица 
и не разгласяват по друг начин информация 
за кандидатите и за разглежданите проекти, 
за работата по подготовка на решенията, за 
дадените становища и мнения на други чле­
нове на комисията, изразени в процеса на 
обсъждане на проектите.
(3) Лицата по ал. 1 не могат:
1. да са в конфликт на интереси по сми­
съла на чл. 70 от Закона за противодействие 
на корупцията с някого от кандидатите или 
партньорите в процедурата за предоставяне 
на средства, с членовете на управителния 
съвет във връзка с конкретния проект, с из­
пълнителния директор или с други служители 
на Фонда;
2. да имат частен интерес по смисъла на 
Закона за противодействие на корупцията 
от предоставянето на средства по конкурса;
3. да са свързани лица по смисъла на 
§ 1, т. 9 от допълнителните разпоредби на 
Закона за противодействие на корупцията 
с кандидат или партньор в конкурса, с чле­
новете на комисиите за оценка на проекти, 
с изпълнителния директор или с други слу­
жители на Фонда.
(4) Лицата по ал. 1 попълват декларация 
за спазване на изискванията по ал. 2 и за 
съответствие с изискванията по ал. 3 незабав­
но след като получат достъп до подадените 
формуляри за конкурса. При установяване на 
невярно съдържание на декларацията по ал. 3 
оценителят губи правото да оценява проектни 
предложения и да участва в проекти, финан­
сирани от Фонда, за период от 5 години.
(5) При възникване на някое от обстоя­
телствата по ал. 3 в хода на оценителния 
процес съответното лице по ал. 1 незабавно 
информира писмено за това изпълнителния 
директор и се отстранява от оценителния 
процес. 
(6) При възникване на някое от обстоятел­
ствата по ал. 3 или при настъпване на други 
обективни причини, поради които член на 
комисията не може да изпълнява задълже­
нията си, той се замества от резервен член. 
Когато заместването с резервен член не е 
възможно, се изменя заповедта за назначаване 
на комисията, като се определя нов член на 
комисията на мястото на отсъстващия.
(7) При възникване на някое от обстоятел­
ствата по ал. 3 или при настъпване на други 
обективни причини, поради които председа­
телят или секретарят не могат да изпълняват 
задълженията си, се заменят с друго лице, 
което притежава необходимата квалификация 
и професионална компетентност за изпълне­
ние на задачите и отговаря на изискванията